U mona: Home / Archives bakeng sa Liphetolo tsa ho Nchafatsa
Ho bokella mefuta eohle ea mekhoa ea ho tsosolosa e tsoang lefats'eng lohle!
Ha ho lithibelo, ha ho na litekanyo! Doiteronomio 3 | Beibele Inthaneteng | Phetolelo ya Lefase le Lefsa
3 “Ke moka ra goma ra rotoga ka tsela e yago Bashani. Ka gona Ogo+ kgoši ya Bashani a tšwa a na le batho ba gagwe ka moka go tlo gahlana le rena ntweng kua Edirei.+
2 Ka gona Jehofa a re go nna: ‘O se ke wa mmoifa+ gobane ke tla gafela yena, batho ba gagwe ka moka le naga ya gagwe seatleng sa gago; o mo dire tšeo o di dirilego Sihoni+ kgoši ya Baamore, yoo a bego a dula Heshibone.’
3 Ka gona Jehofa Modimo wa rena a gafela le Ogo kgoši ya Bashani le batho ba gagwe ka moka seatleng sa rena, ra mo otla go fihlela go se na le mophologi o tee yo a šetšego.+
4 Ka nako yeo re ile ra thopa metse ya gagwe ka moka. Go be go se na le motse le o tee wo re sa ba tšeelago wona. E be e le metse e masometshela+ seleteng ka moka sa Arigobo,+ e lego mmušo wa Ogo kua Bashani.+
5 Ye ka moka e be e le metse e ageleditšwego ka merako e phagamego, mejako le mapheko, re sa bale metse e mengwe e mentši kudu yeo e se nago merako.
6 Fela re ile ra e fediša+ ka mokgwa woo re ilego ra dira Sihoni kgoši ya Heshibone ka gona, ka go fediša motse o mongwe le o mongwe, banna, basadi le bana.+
7 Re ile ra hula diruiwa ka moka gomme ra itšeela dithebola tša metse yeo.+
8 “Ka nako yeo ra tšea naga seatleng sa dikgoši tšeo tše pedi tša Baamore+ tšeo di bego di le seleteng sa Noka ya Jorodane, go tloga ka moedi wa mafula wa Arinoni+ go fihla ka Thaba ya Heremone;+
9 (Basidone ba be ba bitša Heremone ba re ke Sirione+ gomme Baamore ba e bitša Senire,)+
10 ra tšea metse ka moka yeo e lego molaleng le Gileada ka moka gotee le Bashani ka moka go fihla Salika+ le Edirei,+ e lego metse ya mmušo wa Ogo kua Bashani.
11 Ka gobane go Barefai+ go be go šetše Ogo kgoši ya Bashani a nnoši. Leako la gagwe la poloko e be e le la tšhipi. Na lona ga le kua Raba+ ya bana ba Amoni? Botelele bja lona ke dikubiti* tše senyane gomme bophara bja lona ke dikubiti tše nne ge le elwa ka moelo o tlwaelegilego wa kubiti.
12 Ka nako yeo ra tšea naga ye ya ba ya rena; go tloga ka Aroere+ yeo e lego kgauswi le moedi wa mafula wa Arinoni le seripa sa dithaba tša Gileada gomme metse ya yona ka e nea Barubeni le Bagada.+
13 Ka nea seripa sa moloko wa Manase karolo e šetšego ya Gileada+ le ya Bashani+ ka moka ya mmušo wa Ogo. Na selete sa Arigobo+ sa Bashani ka moka ga se bitšwe naga ya Barefai?+
14 “Jairi+ morwa wa Manase o tšere selete ka moka sa Arigobo+ go fihla ka mollwane wa Bageshuri+ le Bamaakati,+ ke moka a bitša metsana yeo ya Bashani ka leina la gagwe a re ke Hafothe-jairi,*+ gomme e sa bitšwa bjalo go fihlela le lehono.
15 Gileada+ ke e neile Makiri.+
16 Barubeni+ le Bagada ka ba nea go tloga ka Gileada+ go ya moeding wa mafula wa Arinoni, mo bogareng bja moedi wa mafula e le mollwane, le go fihla ka Jaboko, e lego moedi wa mafula wo e lego mollwane wa bana ba Amoni;+
17 ka ba nea le Araba le tikologo ya Noka ya Jorodane le mollwane wa gona, go tloga Khinerethe+ go fihla lewatleng leo le lego Araba, Lewatle la Letswai,+ metheogeng ya Pisiga+ ka thoko ya bohlabatšatši.
18 “Ka nako yeo ka le laela ka re: ‘Jehofa Modimo wa lena o le neile naga ye gore le e tšee e be ya lena. Lena bagale ka moka le tla fetela ka kua le itlhamile le etile bana babo lena pele, e lego bana ba Isiraele.+
19 Metseng ya lena yeo ke le neilego yona go tla dula feela basadi ba lena le bana ba lena gotee le diruiwa tša lena (ke tseba gabotse gore le na le diruiwa tše ntši kudu),+
20 go fihlela Jehofa a khutšiša bana babo lena le lena, le go fihlela ba dutše nageng yeo Jehofa Modimo wa lena a ba neago yona ka mošola wa Noka ya Jorodane; ka morago ga moo le boe, yo mongwe le yo mongwe a boele nageng yeo ke le neilego yona.’+
21 “Ka nako yeo ka laela Joshua+ ka re: ‘Mahlo a gago a bone tšohle tšeo Jehofa Modimo wa lena a di dirilego dikgoši tše tše pedi. Jehofa o tla dira se se swanago go mebušo ka moka yeo o tlago go feta go yona.+
22 Le se ke la e boifa ka gobane Jehofa Modimo wa lena ke Yena a le lwelago.’+
23 “Ka nako yeo ka kgopela kgaugelo go Jehofa, ka re:
24 ‘Wena Mmuši Morena Jehofa, o dirile gore nna mohlanka wa gago ke thome go bona bogolo bja gago+ le letsogo la gago le matla,+ gobane ke modimo ofe magodimong goba lefaseng yo a dirago ditiro tše etšago tša gago le mediro e matla e swanago le ya gago?+
25 Hle ntumelele ke fete ke yo bona naga e botse+ yeo e lego ka mošola wa Noka ya Jorodane, dithabeng+ tše tše botse gotee le Libanoni.’+
26 Jehofa a nkgalefela o šoro ka baka la lena+ gomme a se ke a ntheetša; eupša Jehofa a re go nna: ‘Go lekane ka wena! O se sa hlwa o bolela le nna gape ka taba ye.
27 Namela ka godimo ga thaba ya Pisiga+ o lahlele mahlo a gago ka thoko ya bodikela, ya leboa, ya borwa gotee le ya bohlabela gomme o iponele ka mahlo a gago ka gobane o ka se tshele Noka ye ya Jorodane.+
28 Roma Joshua,+ o mo kgothatše o be o mo matlafatše, ka gobane ke yena a tlago go eta setšhaba se pele go tshelela ka mošola,+ le gona ke yena a tlago go dira gore se tšee naga yeo o tlago go e bona gore e be bohwa bja sona.’+
29 Nakong ye ka moka re be re dula moeding wo o lego ka pele ga Bethe-peoro.+
^ Leina le le ra gore, “Metse ya ditente ya Jairi.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D3%26wtlocale%3DSE%26srcid=share⊂ject=Bala Beibele Inthaneteng